Diari Oficial de la Generalitat Valenciana


Sumari del DOGV 3036, del 16-07-1997 (1997/8193)

ORDRE de 30 de mayo de 1997, de la Conselleria d'Obres Públiques, Urbanisme i Transports, per la qual s'estableix el programa per a 1997 de compensacions econòmiques per a les línies regulars de dèbil trànsit de transport públic de viatgers per carretera que passen íntegrament per les àrees rurals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3036

Data del DOGV
:   16-07-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8193


Data del document
:   30-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 30 de mayo de 1997, de la Conselleria d'Obres Públiques, Urbanisme i Transports, per la qual s'estableix el programa per a 1997 de compensacions econòmiques per a les línies regulars de dèbil trànsit de transport públic de viatgers per carretera que passen íntegrament per les àrees rurals de la Comunitat Valenciana.  
La Llei 16/1987, de 30 de juliol, d'Ordenació dels Transports Terrestres (BOE de 31 de juliol de 1987), preveu en l'article 19.4 que les administracions interessades puguen establir, excepcionalment, un règim especial de compensació econòmica a les empreses prestatàries dels serveis de transport públic, en les quals concórreguen circumstàncies econòmiques o socials que originen la falta de rendibilitat.  
En exercici d'aquesta facultat, la Conselleria d'Obres Públiques, Urbanisme i Transports va dictar l'Ordre de 19 de juliol de 1993 (DOGV de 2 d'agost de 1993), per la qual es regula la qualificació i el règim de les línies regulars de dèbil trànsit de transport públic de viatgers per carretera que passen íntegrament per les àrees rurals de la Comunitat Valenciana. Així mateix, per Ordre de 28 de març de 1994 (DOGV de 21 d'abril de 1994), es va establir el programa per a 1994 de compensacions econòmiques per a les línies regulars de dèbil trànsit.  
Durant els exercicis de 1993, 1994, 1995 i 1996, s'ha desenvolupat el programa de compensacions econòmiques a les línies de dèbil trànsit, amb mereixement d'aquesta qualificació, d'acord amb els estudis tècnics realitzats, les línies indicades en les resolucions de la Direcció General de Transports de 14 d'octubre de 1993 (DOGV de 5 de novembre de 1993), de 30 de juny de 1994 (DOGV de 14 de juliol de 1994), de 6 d'octubre de 1995 (DOGV de 30 d'octubre de 1995) i de 14 de març de 1996 (DOGV de 28 de març de 1996).  
L'aplicació del règim de compensacions econòmiques a les línies de dèbil trànsit ha permés millorar l'accessibilitat en el transport públic de les zones de la Comunitat Valenciana, on s'han desenvolupat i s'han satisfet plenament els objectius perseguits per l'administració, cosa que justifica la pròrroga del programa durant aquest exercici.  
Per això, d'acord amb el paràgraf segon de l'article quart de l'Ordre de 19 de juliol de 1993, amb disponibilitat pressupostària, i en ús de les atribucions que em confereix l'article 35. e) de la Llei de Govern Valencià,  
ORDENE  
Primer  
Es prorroga durant l'exercici de 1997 el programa de compensacions econòmiques a les línies o els trams de línies de dèbil trànsit, establit en l'Ordre de 19 de juliol de 1993, de la Conselleria d'Obres Públiques, Urbanisme i Transports.  
L'import global de les ajudes incloses en l'indicat programa ascendeix a setanta milions de pessetes, que es finançaran a càrrec de la línia pressupostària 404, del programa 513.30 d'Ordenació i Coordinació del Transport Terrestre, i es podrà incrementar si els recursos que aporten unes altres administracions excedeixen dels previstos en el pressupost de la Generalitat.  
Segon  
De conformitat amb l'article segon de l'Ordre de 19 de juliol de 1993, d'aquesta Conselleria, la qualificació de línies regulars de dèbil trànsit, es pot efectuar d'ofici o a instància de part.  
Per a la qualificació a instància de part, els titulars de les respectives concessions podran presentar les sol·licituds en els corresponents registres generals de la Conselleria d'Obres Públiques, Urbanisme i Transports, situats a la seu central de l'avinguda de Blasco Ibáñez, núm. 50, de València, i als serveis territorials de Castelló i Alacant, situats, respectivament, a l'avinguda del Mar, núm. 16, i C/ d' Itàlia, núm. 12, en el termini de quinze dies des de la publicació de la presente ordre.  
Hauran d'acompanyar les peticions amb la documentació acreditativa de la concurrència de les circumstàncies previstes en l'article primer de la citada Ordre de 19 de juliol de 1993. Transcorreguts sis mesos des de la presentació de la sol·licitud, sense que haja recaigut resolució expressa, es podrà entendre que és desestimatòria de la petició formulada.  
Tercer  
Els beneficiaris de l'ajuda econòmica hauran d'acreditar el compliment dels requisits establits en l'article 47. 4 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana (DOGV de 17 de juliol de 1991), i en l'apartat 2.3 de l'article seté del Decret 179/1994, de 19 d'agost, del Govern Valencià, pel qual es desenvolupa l'article 61 del text refós de la Llei d'Hisenda Pública de la Generalitat Valenciana respecte de la funció interventora en la modalitat de fiscalització limitada (DOGV de 23 de setembre de 1994).  
Quart  
La justificació del compliment de la finalitat, per a la qual es va concedir l'ajuda econòmica, s'efectuarà de conformitat amb l'article 5 de l'Ordre de 19 de juliol de 1993, dins del mes següent a la finalització del semestre natural.  
DISPOSICIÓ TRANSITÒRIA  
Les ajudes previstes en aquesta ordre podran ser aplicables i tenir efecte per a serveis de transport realitzats en les línies qualificades a partir del dia 1 de gener de 1997.  
DISPOSICIONS FINALS  
Primera  
Es faculta la Direcció General de Transports per al desenvolupament, la interpretació i l'aplicació d'aquesta ordre.  
Segona  
La presente disposició entrarà en vigor l'endemà de la publicació en el Diari Oficial de la Generalitat Valenciana.  
Valencia, 30 de maig de 1997.- El Conseller d'Obres Públiques, Urbanisme i Transports: Luis-Fernando Cartagena Travesedo.